**TEHNIČKA ŠKOLA ZA STROJARSTVO I MEHATRONIKU**

**21000 SPLIT**

Zrinsko - Frankopanska 23

RKDP: 18598

Matični broj: 0173517 Razina: 31

OIB: 93928731506 Šifra djelatnosti: 8532

Šifra grada/općine: 0409 Razdjel: 000

**BILJEŠKE**

**UZ FINANCIJSKA IZVJEŠĆA**

**ZA RAZDOBLJE 01. SIJEČNJA DO 31. PROSINCA 2017. GODINE**

Škola je grupirala prihode i rashode, primitke i izdatke, imovinu i obveze prema opisu iz financijskih izvješća i sastavila bilješke.

**BILJEŠKA 1**

Škola je dobila tekuće pomoći od MZOŠ u iznosu od 5.018.593,00 kn (AOP-063) za rashode za zaposlene (plaće i druge naknade prema Kolektivnom ugovoru), za podmirenje troškova sudjelovanja učenika i njihovih mentora na Državnim natjecanjima i za troškove podmirenja obveza voditelja Županijskih stručnih vijeća.

**BILJEŠKA 2**

Prihodi ostvareni u iznosu od 10,00 kn (AOP-74) odnose se na doznačene kamate na deponirana sredstva po viđenju, kod Splitske banke.

**BILJEŠKA 3**

Ostali nespomenuti prihodi uplaćeni su od učenika-roditelja za obavljanje prateće djelatnosti i sufinanciranje cijena usluga u cilju poboljšanja procesa učinkovitijeg obrazovanja – popravka i nabavke specifične opreme za kvalitetnije izvođenje nastave u iznosu od 78.040,00 kn (AOP-105).

**BILJEŠKA 4**

Škola je dobila kapitalne donacije u iznosu od 20,00 kn (AOP-127) koje se odnose na donirane knjige od fizičkih osoba za školsku knjižnicu.

**BILJEŠKA 5**

Ukupni prihodi iz Županijskog proračuna za financiranje redovne djelatnosti koje je Škola dobila iznose 2.359.112,00 kn (AOP-130).

Dio prihoda u iznosu od 2.079.113,00 kn (AOP-132) odnosi se na financiranje materijalnih i financijskih rashoda, a dio od 279.999,00 kn (AOP-133) za financiranje rashoda za nabavu nefinancijske imovine.

**BILJEŠKA 6**

Rashodi u iznosu od 5.015.554,00 kn (AOP-149) odnose se na rashode za zaposlenike-plaće, naknade za bolovanja i druge naknade prema Kolektivnom ugovoru, a podmireni su iz Državnog proračuna.

**BILJEŠKA 7**

Materijalni rashodi u iznosu od 1.619.114,00 kn (AOP-160) odnose se na naknade troškova zaposlenika, materijal i energiju, usluge i ostale nespomenute rashode.

Navedeni rashodi su podmireni iz Županijskog proračuna, dok se manji dio materijalnih rashoda u iznosu od 26.765,00 kn odnose na rashode za mjesec prosinac 2017. godine (uplaćeni su u siječnju 2018. god). i podmireni su iz ostalih prihoda ove godine.

Dio rashoda u iznosu od 9.653,00 kn podmiren je iz Državnog proračuna za troškove stručnih suradnika mentora za ostvarivanje programa rada pripravničkog staža, za sudjelovanja učenika i njihovih mentora na Državnim natjecanjima, za podmirenje obveza voditelja Županijskih vijeća i naknada zbog nezapošljavanja određene kvote osoba s invaliditetom.

Dio materijalnih rashoda u iznosu od 40.076,00 kn odnose se na troškove vezane za same učenike (materijal i dijelovi za računala, uredski materijal, te nabavka ostale opreme). Ovi rashodi podmireni su iz tekućih donacija, ostalih nespomenutih prihoda u ovoj godini i viška prihoda iz prošle godine.

Sredstvima iz Županijskog proračuna Škola je u cijelosti renovirala sanitarne čvorove i podove u podrumu, sanirala kabinet – skladište u sklopu Centra izvrsnosti za nove tehnologije, te zgradu od posljedica potresa.

Veća odstupanja od ostvarenog u izvještajnom razdoblju prethodne godine na AOP-177 usluge promidžbe i informiranja odnose se na trošak oglasa za radno mjesto ravnatelja, te trošak promidžbenog materijala (majice, ruksaci, kalendari i sl.) za Centar izvrsnosti za nove tehnologije koji je krenuo sa radom pred kraj godine.

Odstupanja postoje također i na AOP-181 intelektualne i osobne usluge u odnosu na izvještajno razdoblje prošle godine, a odnose se na ugovore o djelu za odrađene poslove pripreme programa, predavanja iz područja novih tehnologija, izradu, pripremu i ispravljanje testova, te održavanje opreme i vođenje Centra izvrsnosti za nove tehnologije.

**BILJEŠKA 8**

Iz prihoda Županijskog proračuna za nabavu nefinancijske imovine Škola je opremila prostorije Centra izvrsnosti za nove tehnologije novim namještajem u iznosu od 19.188,00 kn (AOP-361), te projektorima, printerima i setovima za robotiku u iznosu od 240.811,00 kn (dio AOP-367). Škola je također pribavila pametnu klupu u iznosu od 20.000,00 kn koja s nalazi u predvorju zgrade (dio AOP-367)

Knjižni fond školske knjižnice povećan je za kupljene i donirane knjige u iznosu od 1.262,00 kn (AOP-374).

**BILJEŠKA 9**

U razdoblju siječanj-prosinac 2017. god. Škola je ostvarila višak prihoda u iznosu 11.230,00 kn (AOP-631). Za sljedeće razdoblje Školi ostaje na raspolaganju višak prihoda u iznosu od 27.520,00 kn (AOP-635).

**BILJEŠKA 10-obrazac OBVEZE**

Na kraju izvještajnog razdoblja Škola ima nedospjele obveze u iznosu od 964.526,00 kn (AOP-036), koje se odnose na:

- obveze za zaposlene u iznosu od 431.205,00 kn, a odnose se na plaće za mjesec prosinac 2017. godine, jubilarne nagrade za mjesec prosinac 2017. godine, regres za 2017. za djelatnika koji je bio na bolovanju, te isplatu pomoći u slučaju smrti užeg člana obitelji

- obveze prema dobavljačima za mjesec prosinac 2017. god.- prijevoz s posla na posao, električna energija, usluge tekućeg i investicijskog održavanja i ostale nespomenute usluge u iznosu od 522.673,00 kn

- međusobne obveze proračunskih korisnika za bolovanja iznad 42 koje su isplaćene na teret HZZO-a u iznosu od 10.648,00 kn.

**BILJEŠKA 11– obrazac BIL**

U izvještajnoj godini 2017. u odnosu na isto razdoblje 2016. došlo je do povećanja stanja postrojenja i opreme za nabavljenu uredsku opremu, namještaj, projektore, te setove za robotiku (AOP-014).

Povećano je stanje knjižnog fonda za kupljene i donirane knjige za školsku knjižnicu (AOP-030).

Split, 30. siječnja 2018. godine

Voditelj računovodstva: Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Željka Žakula, dipl. oec.) (Marin Tvrdić, dipl. ing.)